3 Words

3 Words (), բրիտանացի փոփ երգչուհի Շերիլ Քոուլի դեբյուտային ստուդիական ալբոմը, որը թողարկվել է 2009 թվականի հոկտեմբերի 23-ին Fascination Records լեյբլի կողմից։ Ալբոմը UK Albums Chart-ում դեբյուտացվել է առաջին հորիզոնականից՝ վաճառքի 125,271 օրինակով։ Ալբոմն այդ դիրքում անցկացրել է ևս մեկ շաբաթ։ Գրանցվելով Լոս Անջելեսում և Լոնդոնում, Քոուլը հիմնականում համագործակցել է will.i.am-ի և Bleak Eyed Peas-ի հետ։ Սկավառակը ստացել է չափավոր գնահատականներ՝ վաստակելով 100-ից 62-ը Metacritic-ում։

Ալբոմին նախորդել է «Fight for This Love» սինգլը, որը դարձել է 2009 թվականի ամենաարագ վաճառվող սինգլը Մեծ Բրիտանիայում՝ հասնելով UK Singles Chart-ի առաջին հորիզոնականին, ինչպես նաև Իռլանդիայում, Դանիայում, Նորվեգիայում, Հունգարիայում։ Ինչպես նաև 3 Words-ը Մեծ Բրիտանիայում երեք անգամ վավերացվել է որպես պլատինե (վաճառվել է ավելի քան 900000 օրինակ)։

Ալբոմի ստեղծում 
2009 թվականի ապրիլի 27-ին հայտարարվել էր, որ Girls Aloud փոփ խմբի մասնակից Շերիլ Քոուլը աշխատում է սոլո նյութի վրա։ Թայո Քրուզը՝ անգլիացի երգիչ, երգերի հեղինակ և երաժշտական պրոդյուսեր, ալբոմի համար երկու երգ է գրել։ Առաջինը ուներ «Break your heart» անվանումը և գրված էր հատուկ Շերիլի համար, սակայն լեյբլում կարծում էին, որ այն շատ նման է will.i.am-ի «Heartbreaker» երգին, որի ձայնագրությանը նախկինում մասնակցել է Շերիլը։ Ավելի ուշ այդ երգը ներառվել է Քրուզի երկրորդ ալբոմում և, թողարկվելով որպես առաջին սինգլ, գլխավորել Է UK Singles Chart-ը։  Քրուզի հեղինակած երկրորդ երգը՝ «Stand Up» - ը, ներառվել է ալբոմում։

Ալբոմի կազմի հեղինակը բրիտանացի լուսանկարիչ Նիք Նայթն էր։ Ալբոմի անվանումը տվել է գլխավոր կոմպոզիցիան՝ will.i.am-ի հետ դուետը և, հենց Շերիլի խոստովանությամբ, իր ամենասիրելի երգը ալբոմում։ «Parachute»  երգը, գրված երգչուհու, խոսքերի հեղինակ Ինգրիդ Մայքլսոնի և երաժշտական պրոդյուսեր Մարշալ Ալտմանի կողմից, Քոուլը անվանել է «եզակի», իսկ «you are your own worst enemy, you’ll never win the fight» տողը՝ ալբոմից իր ամենասիրելին։

«Don’t talk about this love» երգը գրված է եղել Նիկոլայ Բեդինգֆիլդի, երգչուհու փոքր քրոջ՝ Նատաշա Բեդինգֆիլդի կողմից։ Այդ երգը նաև ձայնագրվել է Նիկոլայի կողմից՝ իր առաջին մինի-ալբոմի համար։

Թողարկում 
3 Words-ը թողարկվել է Մեծ Բրիտանիայում 2009 թվականի հոկտեմբերի 26-ին։ Երկրպագուների համար հրատարակության սահմանափակ տարբերակը հասանելի է եղել Շերիլ Քոուլի պաշտոնական կայքում։

Սինգլներ 
 «Fight for This Love»՝ ալբոմի առաջին երգը։ Շերիլի՝ այս երգով առաջին ելույթը տեղի է ունեցել The X Factor-ում, և արդեն հաջորդ շաբաթ սինգլը նորամուտը նշեց Բրիտանական և իռլանդական հիթ-շքերթների առաջին հորիզոնականում։ Նաև այն զբաղեցրել է առաջին հորիզոնականը Նորվեգիայի, Հունգարիայի և Դանիայի շարքերում։ Ավստրալիայում սինգլը երկրորդն էր։ Մեծ Բրիտանիայում սինգլը հավաստագրվել է որպես պլատինե։ 
 «3 Words»՝ երկրորդ երգը Մեծ Բրիտանիայի և Իռլանդիայի համար (ստացել է չորրորդ և յոթերորդ տեղը)։ Բացի դրանից, այն թողարկվել է Ավստրալիայում, որպես առաջատար սինգլ և զբաղեցրել է հինգերորդ տեղը։ Սինգլը հավաստագրվել է որպես արծաթյա Մեծ Բրիտանիայում և պլատինե՝ Ավստրալիայում։   
 «Parachute»՝ ալբոմի երրորդ երգը, ներկայումս ազատ է արձակված միայն Մեծ Բրիատնիայում և Իռլանդիայում։ Այս երգի համար UK Singles Chart-ի գագաթային դիրքը դարձավ հինգերորդ գիծը։ Նաև, Մեծ Բրիտանիայում վավերացվել էր որպես արծաթե։

Ալբոմի աջակցություն 

2010 թվականի մայիսին և հունիսին, Շերիլը իրենց համաշխարհային շրջագայության շրջանակներում ելույթ է ունեցել Bleak Eyed Peas-ում, ի աջակցություն The E.N.D. խմբի ալբոմին։ Նա կատարել է այնպիսի երգեր, ինչպիսին են՝  Fight for this Love, Boy Like You, Make Me Cry, Parachute, Fireflies, 3 Words, Rain on Me և Stand Up։

Կոմպոզիցիաների ցանկ

Դիրքերը՝ հիթ-շքերթներում

Ծանոթագրություններ 

Անգլալեզու ալբոմներ